Senter for kvinne- og kjønnsforskning (Bergen)

Senter for kvinne- og kjønnsforskning (SKOK) er et tverrfaglig senter for forskning, formidling og undervisning om kjønn, seksualitet og feministisk teori ved Det humanistiske fakultet ved Universitetet i Bergen. SKOK ledes av førsteamanuensis Kari Jegerstedt og holder til i Parkveien 9 i Bergen. Senteret har røtter tilbake til 1978 og var Norges første senter innen kvinneforskning/kjønnsforskning.

Aktiviteter
Senteret tilbyr bachelorgrad i kjønnsstudier, årsstudium i kjønn, seksualitet og mangfold, og forskerutdanning.

Senteret samarbeider med de andre kjønnsforskningssentrene ved UiO, UiS, NTNU, UiA og Nord universitet om nasjonal forskerskole i tverrvitenskapelig kjønnsforskning.

Senteret tok initiativ til den nasjonale kjønnsforskningskonferansen Kjønnsforskning NÅ! i 2006.

Historie
En gruppe feministiske forskere med Helga Hernes i spissen tok initiativ til Senter for kvinneforskning ved UiB i 1978, og senteret var Norges første senter innen kvinneforskning/kjønnsforskning. I 1985 fikk UiB også et Senter for humanistisk kvinneforskning. Dagens SKOK åpnet som tverrfaglig senter i 1999. Etableringen ble vedtatt av UiB i 1996.

Referanser

Eksterne lenker
 

Enheter ved Universitetet i Bergen
Kjønnsforskning